Във връзка с отбелязването на 100 години от началото на честванията по случай „Седмица на гората”, ДГС Сеслав проведе поредица от мероприятия:
· Почистване на проблемни горски участъци от битови отпадъци на 09.04.2025г.;
· Изнесен урок на 10.04.2025г. по дивечовъдство с учениците на Професионална гимназия по селско стопанство, гр. Велики Преслав от 10, 11 и 12 клас, специалност „Горско и ловно стопанство”, професия Техник — лесовъд” на тема „Изкуствено (фермено) развъждане на дивеч с ловностопански цели. Устройство на стопанство за производство на фазани (Фазанария Сеслав)”;
· Ден на отворени врати на 10.04.2025г. в административна сграда на ДГС Сеслав в град Кубрат, запознаване с работата в дърводобива, ловната дейност и административното обслужване, отново с учениците от Професионална гимназия по селско стопанство, гр. Велики Преслав;
Като завършек на мероприятията за Седмица на гората 2025г.,  11.04.2025г. служителите от район Исперих на ТП ДГС Сеслав град Кубрат бяха изненадани от малки, но чудесни гости от детска градина „Слънчо“ град Исперих.  Децата ни подариха макет на гора, направен от самите тях, а в замяна получиха уроци за гората и бяха възнаградени с подобаваща почерпка.

